ၸၢတ်ႈပၢၼ်သၢဝ်ၸႅတ်ႈ

ၸၢတ်ႈပၢၼ်ၼၢင်းယိင်းၵေႃႉၼိုင်ႈ ဢၼ်ပဵၼ်သၢဝ်ၸႅတ်ႈၼၼ်ႉ ဢမ်ႇၸႂ်ႈဝႃႈပဵၼ်တွၼ်ႈတႃႇၵေႃႉႁၵ်ႉလႄႈ ထုၵ်ႇလီပဵၼ်တွၼ်ႈတႃႇၵေႃႉၽၢၵ်ႈၼႃႈႁိူၼ်းၸဝ်ႈၵဝ်ႇၼၼ်ႉၵူၺ်း .....

ၸၢတ်ႈပၢၼ်သၢဝ်ၸႅတ်ႈၼၢင်းယိင်းၵေႃႉၼိုင်ႈၼႆႉ မီးၵႃႈၶၼ် ဢၼ်ဢမ်ႇမီးသင်လႅၵ်ႈဢဝ်လႆႈလႄႈ ထုၵ်ႇလီယိုၼ်ႈပၼ် ၵေႃႉဢၼ်တေပၼ်ႁူမ်ႈၵတ်းယဵၼ်သေ ဢဝ်ပုၼ်ႈၽွၼ်းမၼ်းၼၢင်းၼၼ်ႉၵူၺ်း .....

သၢဝ်ၸႅတ်ႈဢမ်ႇၸႅတ်ႈ ဢမ်ႇလမ်ႇလွင်ႈ ဢမ်ႇၼၼ် ဢမ်ႇမီးၽႂ်တေႁူႉဝႃႈ ပဵၼ်သၢဝ်ၸႅတ်ႈဢမ်ႇၸႅတ်ႈၼႆသေတႃႉ ၵူၺ်းၵႃႈ ဝၼ်းၼိုင်ႈသင်ဝႃႈ မီၵေႃႉငဝ်းလမ်ဢွၵ်ႇမႃးၸိုင် တၢင်းႁၵ်ႉၼၼ်ႉၵေႃႈ တေၸၢင်ႈၸူမ်ႁၢႆၵႂႃႇၸွမ်း ၵေႃႉငဝ်းလမ်ၼၼ်ႉဢိူဝ်ႈ ......

ၼၢင်းယိင်းမၢင်ၸိူဝ်း သင်ဝႃႈၶဝ်ႁၵ်ႉမႅၼ်ႈယဝ်ႉၸိုင် ဢမ်ႇသွၼ်ႇသင် ပၼ်ၵူႈလွင်ႈ ယိုၼ်ႈပၼ်ပႃးၸၢတ်ႈပၢၼ်သၢဝ်ၸႅတ်ႈၶဝ်ၼၼ်ႉလူးၵွၼ်ႇ လွင်ႈၼႆႉပိူင်ၼိုင်ႈ ဢၼ်ၼၢင်းယိင်းၶဝ်ၵမ်ႈၽွင်ႈ ထုၵ်ႇလီမူၼ်ႉမႄးဢိူဝ်ႈ .......

ၵႃႈၶၼ်ၼၢင်းယိင်းၵေႃႉဢၼ်ပႆႇတႄႇၼႃႈႁိူၼ်းၼၼ်ႉ ဢဝ် ၸိင်ႇ၊ သႅင်၊ ငိုၼ်း၊ ၶမ်း လႄႈ ပႆႇၺႃႇႁေႉၵင်ႈဝႆႉၼႆသေတႃႉ သင်တေတႄႇၼႃႈႁိူၼ်းၼႆၸိုင် လိူဝ်သေ ၸိင်ႇ၊ သႅင်၊ ငိုၼ်း၊ ၶမ်း လႄႈ ပႆႇၺႃႇယဝ်ႉၸၢတ်ႈပၢၼ်သၢဝ်ၸႅတ်ႈၼၼ်ႉတေတႅပ်းတတ်းၵႃႈၶၼ်ၵႂႃႇဢိူဝ်ႈ ......

သင်ဢဝ်ၸၢတ်ႈပၢၼ်သၢဝ်ၸႅတ်ႈ ဢၼ်ထိင်းသိမ်းမႃးႁူဝ်ပီႊမၼ်းၼၼ်ႉ မႃးလူႉသုမ်းပၼ်ၸွမ်းလူၺ်ႈ ပၢၼ်ပဵၼ်ၵေႃႉႁၵ်ႉ ( 5 မိၼိတ်ႉ ) ၼၼ်ႉၼႆၸိုင် ဝၢႆးလင်မႃး ၸဝ်ႈၵဝ်ႇတိုၼ်းတေၼႅင်ၸႂ်ၶိုၼ်းဢမ်ႇႁၢင်ႉ .....

ၼႂ်းလူၵ်ႈၼႆႉ ဢၼ်လူႉလႅဝ်ၵႂႃႇသေ မႄးၶိုၼ်းဢမ်ႇလႆႈၼၼ်ႉ ပႃးၸၢတ်ႈပၢၼ်သၢဝ်ၸႅတ်ႈဢၼ်ၼိုင်ႈလႄႈ ၵူဝ်ႈၵႂႃႇသေယဝ်ႉ လၢင်ႉသုၵ်ႈၶိုၼ်းဢမ်ႇလႆႈၼၼ်ႉ ပဵၼ်ၸိုဝ်ႈသဵင်ယဝ်ႉ။

ၸၢတ်ႈပၢၼ်သၢဝ်ၸႅတ်ႈလႄႈ ၸိုဝ်ႈသဵင်ၼႆႉ လမ်ႇလွင်ႈသေဢသၢၵ်ႈတွၼ်ႈတႃႇၼၢင်းယိင်းၵေႃႉၼိုင်ႈလႄႈ သင်ထိင်းသိမ်းလႆႈၵွၼ်ႇ ၸင်ႇတေပဵၼ်ၼႃႈႁိူၼ်းမူၼ်း သိူဝ်းလူၼ်းႁၢင်ႈလီလႄႈ မီးသတ်ႉၸႃႇၸုင်မိုဝ်းၵၼ်ၵႂႃႇတေႃႇၸူဝ်ႈသုတ်းပၢၼ်ယဝ်ႉ။

ၼပ်ႉယမ်ထိုင်ၵူႈၵေႃႉသေ
ဝၼ်းၼုမ်ႇ - ထုင်ႉၼွင်မွၼ်( ဝဵင်းသဵဝ်ႈၶမ်း )
3. 11. 2018 ဝၼ်းသဝ်